Vince Muscat magħruf bħala l-Koħħu ngħata sentenza ta' 15-il sena ħabs wara li wieġeb ħati tal-akkużi miġjuba kontrih fl-assassinju tal-ġurnalista Daphne Caruana Galizia. Quddiem l-Imħallef Grima, it-Tlieta waranofsinhar, Muscat ammetta l-involviment tiegħu fl-assassinju. B'hekk il-qorti fetħet proċeduri separati; dawk fil-konfront ta' Vince Muscat u dawk fil-konfront ta' George u Alfred Degiorgio li wkoll huma akkużati bil-qtil ta' Daphne Caruana Galizia. L-avukat Marc Sant informa lill-Qorti li Muscat mhux se jkun qed jappella mis-sentenza. Muscat, flimkien mal-aħwa George Degiorgio, iċ-Ċiniż u ħuh Alfred Degiorgio, il-Fulu, huwa akkużat li qatel lil Daphne Caruana Galizia wara li tpoġġiet bomba taħt il-karozza tagħha fis-16 ta' Ottubru tal-2017. Il-ġimgħa li għaddiet sorsi qalu lil Newsbook.com.mt illi Vince Muscat, il-Koħħu, irtira l-appell tiegħu quddiem il-Qorti tal-Appell Kriminali fil-każ tal-assassinju ta' Daphne Caruana Galizia. Huwa talab li l-każ jerġa' jmur quddiem il-Qorti Kriminali. Xi spikka fis-seduta tal-lum? Vince Muscat jingħata sentenza ta' 15-il sena ħabs wara li l-avukat Marc Sant, f'isem l-akkużat, irreġistra ammissjoni għall-akkużi kollha fil-konfront ta' Muscat Muscat mhux se jappella mid-deċiżjoni Jinfetħu żewġ proċeduri separati fil-qorti – dawk għal George u Alfred Degiorgio u dawk għal Vince Muscat Il-qorti taħtar mill-ġdid espert tal-informatika sabiex jara illi r-rikordings, b'kollox 9, indikati mill-aħwa Degiorgio fir-rikors tagħhom, ikunu aċċessbbli fil-kawża tagħhom. Se jiġi appuntat traskrittur sabiex jagħmel it-traskrizzjoni ta' dawn ir-rikordings sabiex jiġi konkluż il-kontro eżami tax-xhud Melvin Theuma Il-qorti tilqa' t-talba sabiex is-sottomissjonijiet dwar pieni fil-konfront ta' Vince Muscat issir bil-magħluq Il-wara nofsinhar it-tajjeb. Ninsabu live mill-awla numru 22. L-akkużati jinsabu preżenti fl-awla. Infatti qabel tħallew jidħlu l-ġurnalisti kienu diġà f'posthom fl-awla. Fl-awla hawn b'kollox hawn 8 uffiċjali ta' sigurtà tal-ħabs. L-avukati tal-aħwa Degiorgio qed jistaqsi lill-Imħallef Edwina Grima dwar it-traskrizzjonijiet ta' ċertu rikordings. Kif it-traskrizzjoni ta' ċertu rikordings ikunu aċċessibbli għad-difiża ikompli l-kontro eżami. Minn naħa tiegħu l-avukat Marc Sant f'isem l-akkużat Vince Muscat se jirreġistra ammissjoni għall-akkużi kollha. Vince Muscat jintalab iqum bil-wieqfa. L-Imħallef tistaqsih jekk jixtieqx jammetti u jgħid "Iva" Jammetti li hu ħati. Skont l-Imħallef qaltlu li skont il-liġi se ttih żmien biex jaħseb dwar dak li ammetta. Vince Muscat jirriaffirma dak li għadu kemm qal. Wara din id-dikjarazzjoni, l-Prosekuzzjoni se titlob biex il-Qorti tornda s-separazzjoni tal-ġudizzju fil-konfront tal-akkużat Vince Muscat. Il-qorti tordna li ssir is-separazzjoni tal-ġudizzju. B'hekk issa hawn 2 kawżi separati; dik tal-aħwa Degiorgo u l-oħra ta' Vince Muscat. Il-qorti se taħtar mill-ġdid espert tal-informatika sabiex jara illi r-rikordings, b'kollox 9, indikati, mill-aħwa Degiorgio fir-rikors tagħhom, ikunu aċċessbbli fil-kawża tagħhom. Wara jiġi appuntat traskrittur sabiex jagħmel it-traskrizzjoni ta' dawn ir-rikordings sabiex jiġi konkluż il-kontro-eżami tax-xhud Melvin Theuma. "Jingħalaq and that's it" qalet l-Imħallef. L-aħwa Degiorgio jintalbu joħorġu mill-awla. Vince Muscat jibqa' preżenti fl-awla assistit mill-avukat tiegħu Marc Sant. Ġie ppreżentat rikors konġunt sabiex is-sottomissjonijiet dwar pieni issir fil-qorti bil-magħluq. Il-qorti tilqa' t-talba. Il-membri tal-media jintalbu joħorġu mill-awla. L-Imħallef Edwina Grima mistennija li tagħti s-sentenza tagħha fil-konfront ta' Vince Muscat fil-ħin li ġej. Il-ġurnalisti lura fl-awla. Vince Muscat jerġa' jiddaħħal lura fl-awla akkupanjat mill-uffiċjali tas-sigurtà tal-ħabs. Qed nistennew lill-Imħallef Edwina Grima biex tidħol lura fl-awla numru 22. Membri mill-familja tal-ġurnalista maqtula jinsabu preżenti fl-awla. Intant ftit tal-ħin ilu ġew arrestati t-3 persuni suspettati li għamlu l-bomba li qatlet lil Daphne Caruana Galizia. Aktar dettalji dwar l-arresti jinsabu f'dan l-artiklu: https://newsbook.com.mt/arrestati-t-3-persuni-suspettati-li-ghamlu-l-bomba-li-qatlet-lil-daphne/ L-avukat Chircop kien inqatel f'Birkirkara: https://newsbook.com.mt/delittbirkirkara-l-avukat-chircop-inqatel-b-4-tiri/ Vince Muscat jiġi avviċinat mill-avukat tiegħu, Marc Sant. L-avukat Chircop kien inqatel fi Triq Ġanni Borg f'Birkirkara. Hu kien inqatel b'4 tiri ta' arma tan-nar. Bħalissa fl-awla hawn silenzju assolut u tinħass tensjoni. Inant, sorsi infurmati qalu lil Newsbook.com.mt li Vince Muscat mistenni jsemmi persuna li fl-aħħar snin kienet fix-xena politika, u li kienet involuta f'każi serji ħafna. Illum il-ġurnata din il-persuna m'għadhiex fil-politika. Id dettalji hawn: https://newsbook.com.mt/il-kohhu-mistenni-jsemmi-persuna-li-kienet-fil-politika-sorsi/ Fi stqarrija li l-Avukat Jason Azzopardi għamel fil-qorti, f'isem il-familja tal-vittma u fuq talba tal-familja Caruana Galizia, qal li llum persuna ammettiet l-involviment tagħha fil-qtil ta' Daphne Caruana Galizia li kienet imċaħħda milli tgħix il-ħajja tagħha, kienet imċaħħda mid-dritt li tgawdi l-familja inkluż in-neputijiet tagħha li twieldu ftit taż-żmien wara li nqatlet. "Il-qtil makabru ta' Daphne Caruana Galizia kien intenzjonat u seta' ġie evitat. Il-vittma ħallset b'ħajjitha u l-familja tagħha qed tbati l-konsegwenzi," qal l-Avukat Azzopardi. Qal ukoll li fiċ-ċirkostanzi, wara li ġew infurmati mill-Avukat Ġenerali dwar il-proċess fil-każ, il-familja ta' Daphne Caruana Galizia tispera li dan ikun l-ewwel pass biex issir ġustizzja ma' Daphne Caruana Galizia. L-Imħallef Grima lura fl-awla. Vince Muscat jintalab iqum bil-wieqfa. Il-piena hi ta 15-il sena ħabs effettivi minn issa. Iddikjaratu ħati u riċediv. Il-Qorti qalet li kkunsidrat li l-akkużat qed jikkopera mal-Pulizija u li dan ġie kkonfermat illum waqt ix-xiehda tas-Supretendent Keith Arnaud. Il-qorti qalet li Muscat għandu jħallas l-ispejjeż tal-qorti li jammontaw għal aktar minn 40,000 ewro u li għandu jħallashom fi żmien 3 snin. L-avukat Marc Sant jinforma lill-qorti li qed jirrinunzja għall-appell. Dik kienet is-sentenza li ngħatat mill-Imħallef Edwina Grima. Bħalissa l-avukat Sant qed jitkellem ma' Vince Muscat. Dak kien kollox għal llum. Grazzi talli segwejtuna. Amy Borg Il-ġimgħa li għaddiet Il-Koħħu fi ftehim mal-Pulizija biex titnaqqaslu s-sentenza? F'Jannar L-aħwa Degiorgio jridu li l-każ kontrihom jibda jinstema' mill-ġdid Filmat: Miguela Xuereb Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_6037597a16683_rand.td-a-rec-img{text-align:left}.td_uid_3_6037597a16683_rand.td-a-rec-img img{margin:0 auto 0 0}